
privind modul de atribuire al lemnelor rezultate în urma tăierilor de pe raza municipiului Timişoara

Pe raza Municipiului Timişoara se execută anual tăieri la peste 97.000 de arbori. Materialul lemnos rezultat în urma acestor tăieri este depozitat la societăţile comerciale prestatoare de servicii pe spaţiile verzi. În acest sens este necesară eliberarea masei lemnoase aflată în depozitele societăţilor comerciale cu care Municipiul Timişoara are încheiate contracte de lucrări de elagare şi defrişare a arborilor. Masa lemnoasă rezultată în urma tăierilor nu poate fi valorificată datorită calităţii reduse, prin urmare va fi predată către SC Colterm SA în mod gratuit, conform discuţiilor avute cu reprezentanţii acestei societăţi.
În acest sens se va constitui comisia de recepţie din cadrul Direcţiei de Mediu formată din consilierii: Roşca Petru, Fiala Arsenie Olga şi Tischer Elena.

Propunem: emiterea unei hotărâri de consiliu local prin care să se aprobe predarea către S.C. Colterm S.A a masei lemnoase rezultate pe bază de proces verbal, unitatea de măsură fiind metrul cub.

Transportul masei lemnoase  se asigură şi cade în sarcina SC Colterm SA, a cărui unic acţionar este Primăria Municipiului Timişoara, în vederea producerii agentului termic primar pentru încălzirea centrală a municipiului Timişoara.

